CELEX: 62008CN0268
Language: mt
Date: 2008-06-24 00:00:00
Title: Kawża C-268/08 P: Appell ippreżentat fl- 24 ta' Ġunju 2008 minn Christos Michail mis-sentenza tal-Qorti tal-Prim'Istanza (L-Ewwel Awla) mogħtija fis- 16 ta' April 2008 fil-Kawża T-486/04, Michail vs Il-Kummissjoni

30.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 223/27
            
         Appell ippreżentat fl-24 ta' Ġunju 2008 minn Christos Michail mis-sentenza tal-Qorti tal-Prim'Istanza (L-Ewwel Awla) mogħtija fis-16 ta' April 2008 fil-Kawża T-486/04, Michail vs Il-Kummissjoni
   (Kawża C-268/08 P)
   (2008/C 223/42)
   Lingwa tal-kawża: Il-Franċiż
   Partijiet
   
      Appellant: Christos Michail (rappreżentant: C. Meïdanis, avukat)
   
      Appellata: Il-Kummissjoni tal-Komunitajiet Ewropej
   Talbiet ta' l-appellanti
   
               —
            
            
               tiddikjara l-appell ammissibbli u fondat
            
         
               —
            
            
               jekk ikun hemm bżonn, tannulla s-sentenza tal-Qorti tal-Prim Istanza mogħtija fis-16 ta' April 2008 fil-kawża T-486/04
            
         
               —
            
            
               tiddeċiedi fuq l-ispejjeż skond il-liġi
            
         Aggravji u argumenti prinċipali
   L-appellant jinvoka tlett aggravji in sostenn ta' l-appell tiegħu.
   Permezz ta' l-ewwel aggarvju, C. Michail isostni li l-Qorti tal-Prim'Istanza wettqet żball fl-interpretazzjoni u fl-applikazzjoni tad-dritt Komunitarju u naqset mill-obbligu tagħha li timmotiva s-sentenzi meta hija rrikonoxxiet, fis-sentenza appellate, li l-Kummissjoni kkontribwixxiet sabiex jinħoloq ġo l-appellant is-sentiment li huwa kien vittma ta' fastidju morali, fis-sens ta' l-Artikolu 12(a) ta' l-Istatut ta' l-Uffiċjali, iżda minkejja san ċaħdet ir-rikors tiegħu bħala infondat.
   Permezz tat-tieni motiv, l-appellant jikkritika l-Qorti tal-Prim'Istanza talli wettqet distorzjoni tal-fatti sottomessi għall-evalwazzjoni tagħha billi eżaminathom individwalment u mhux fil-kuntest globali tagħhom u li wettqet diversi żbalji fil-kwalifika ġuridika ta' dawn il-fatti.
   Peremzz tat-tielet motiv, l-appellant jikkritika fl-aħħar nett id-deċiżjoni tal-Qorti tal_prim'Istanza talli ċaħdet bħal inammissibbli, minħabba nuqqas ta' preċiżjoni, id-diversi motive li huwa invoka in sostenn tar-rikors tiegħu, ibbażati, b'mod partikolari, fuq ksur ta' l-Artikolu 21(a), 22(a) u 22(b) ta' l-Istatut u tal-prinċipji ta' trattament ugwali u ta' proporzjonalità. Billi qasmet ir-rikors tiegħu f'partijiet diversi, il-Qorti tal-Prim'Istanza fil-fatt wettqet distorzjoni fl-essenza ta' l-għan u ta' l-istruttura tiegħu.